Keramika
Keramika – degti gaminiai iš keraminių medžiagų, kurios dažnai yra gaunamos iš molio ar kitų mineralinių nemetalinių medžiagų. Iki 1950 m. keramika buvo beveik vien tik molio keramika, iš kurios gamino indus, plytas, čerpes ir panašius gaminius. Daugelis keraminių medžiagų yra kietos, poringos ir trapios. Kuriant keramines medžiagas stengiamasi išvengti nepageidaujamų savybių, išgauti naujų savybių, leidžiančių panaudoti keramines medžiagas naujiems tikslams. Iš keramikos ir metalo gaminamas kompozitas vadinamas kermetu (angl. cermet).